কুরুশ কাঁটায় কাপড় বোনা

থাম্ব|বাম|কুরুশ কাঁটায় বোনা টেবিল ঢাকা
কুরুশ কাঁটায় কাপড় বোনা বলতে কাপড় বয়নের একটি পদ্ধতিকে বোঝায়, যাতে কুরুশ কাঁটা নামের এক বিশেষ ধরনের উপকরণ ব্যবহার করে বোনার সুতার বহুসংখ্যক ফাঁসকে পরস্পর বিজড়িত করে কাপড় বোনা হয়।

ইংরেজিতে একে "ক্রোশে" (Crochet) বলা হয়। ক্রোশে কথাটি ফরাসি শব্দ "ক্রোশে" থেকে এসেছে, যার অর্থ "ছোট আঁকশি"। কুরুশ কাঁটাগুলি ধাতু, কাঠ, বাঁশ বা প্লাস্টিকের তৈরি হতে পারে। ব্যবহৃত কাঁটার প্রকৃতির পার্থক্য ছাড়াও কুরুশ কাঁটায় বোনা ও কাঁটায় বোনার মধ্যে মূল পার্থক্য হল কুরুশ কাঁটায় বোনার সময় একটি সেলাই সম্পূর্ণ শেষ করে তারপরে পরবর্তী সেলাইয়ে হাত দেয়া হয়। এর বিপরীতে কাঁটায় বোনার সময় একই সময়ে অনেকগুলি সেলাই উন্মুক্ত থাকতে পারে। তবে কুরুশ কাঁটার কিছু প্রকারভেদে, যেমন তিউনিসীয় কুরুশ কাঁটায় কাপড় বোনা কিংবা ময়ুরাক্ষি কুরুশ কাঁটায় কাপড় বোনা নামক পদ্ধতিগুলিতে একাধিক সেলাই যুগপৎ উন্মুক্ত থাকতে পারে।

আরও দেখুন
 কাঁটায় কাপড় বোনা
 তাঁতে কাপড় বোনা
 জমাট বয়ন
 বিনুনি বা বিঁড়ে বয়ন

তথ্যসূত্র

বিষয়শ্রেণী:সুই সুতার কাজ
বিষয়শ্রেণী:কারুশিল্প
বিষয়শ্রেণী:কুরুশ কাঁটায় বয়ন
বিষয়শ্রেণী:নকশাদার কাপড়